《答观子毅省郎》
明代·林弼

十行紫诏百蛮来，一道炎云万里开。桂岭已通新道路，梧江犹里旧亭台。

剧谈风起鱼龙窟，丽句春生锦绣堆。恼我懒看腰下剑，对君且覆掌中杯。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。